“การบินไทย” ยัน! ไม่มีมติ “ยื่นศาลล้มละลาย” รอครม.พิจารณาแผนฟื้นฟู
"การบินไทย" ยัน! ไม่มีมติ "ยื่นศาลล้มละลาย" รอครม.พิจารณาแผนฟื้นฟู
16 พ.ค. 2563

จากกรณีที่ปรากฏเป็นข่าวในสื่อบางฉบับ และในสื่อสังคมออนไลน์ว่า การประชุมคณะกรรมการบริษัท การบินไทย จำกัด (มหาชน) หรือ THAI เมื่อวันที่ 15 พฤษภาคม 2563 ที่ผ่านมา มีมติ “ยื่นศาลล้มละลาย”
ทั้งนี้ ล่าสุด THAI ออกมาชี้แจงว่า บริษัทฯ ได้ดำเนินการจัดทำแผนฟื้นฟูแล้วเสร็จ และผ่านความเห็นชอบจากคณะกรรมการบริษัทฯ เมื่อวันที่ 17 เมษายน 2563 ซึ่งคณะกรรมการนโยบายและกำกับดูแลรัฐวิสาหกิจ (คนร.) ได้พิจารณาแผนฟื้นฟูดังกล่าว เมื่อวันที่ 29 เมษายน 2563 โดยขณะนี้แผนฟื้นฟูของบริษัทฯ อยู่ระหว่างนำเสนอต่อคณะรัฐมนตรี เพื่อพิจารณากำหนดแนวทางการฟื้นฟูต่อไป
อย่างไรก็ตาม บริษัทฯ ขอยืนยันว่ามติคณะกรรมการบริษัทฯ ไม่เป็นไปตามข่าวที่นำเสนอแต่อย่างใด